Ο **Γυμναστικός Σύλλογος Παναιγιάλειος Αιγίου** είναι ελληνικό ποδοσφαιρικό σωματείο το οποίο εδρεύει στο Αίγιο. Ιδρύθηκε στις 25 Φεβρουαρίου 1927 και χρησιμοποιεί ως αγωνιστική έδρα το Δημοτικό Στάδιο Αιγίου, το οποίο έχει χωρητικότητα 7.000 θέσεων. Τα επίσημα χρώματα του είναι το μαύρο και το λευκό.

Ιστορία
-------

### Ίδρυση

Ο Παναιγιάλειος Γ.Σ. ιδρύθηκε το 1927 από επίλεκτα μέλη της τοπικής κοινωνίας. Ο πρώτος που εμπνεύστηκε τη δημιουργία του Παναιγιαλείου ήταν ο παλαιστής και ελαιοχρωματιστής Ζήσιμος Λίβας πλαισιωμένος από τους Νίκο Γαρδενιώτη, Γ. Σακελλαρόπουλο, Ηρ. Αναστασόπουλο, Κ. Ηλιόπουλο, Κ. Λυριτζή, Χρ. Παπανδιανό και άλλους.

Άλλα μέλη που βοήθησαν στη δημιουργία του Συλλόγου ήταν ο χημικός Χρήστος Παπαϊωάννου, ο Σωτήρης Λιαρομάτης, ο Ντίνος Τριανταφύλλου και λίγο αργότερα ο Σωτήρης Παναγιωτόπουλος, που για πολλά χρόνια ήταν Πρόεδρος πριν και μετά τον πόλεμο, στο σπίτι του οποίου στεγάζονταν τα γραφεία του Συλλόγου. Επίτιμος Πρόεδρος της ομάδας διατέλεσε ο Κώστας Κοτζιάς.

Τα παιδιά του Ντίνου Τριανταφύλλου, Τριαντάφυλλος και Βασίλης, μετέπειτα συμμετείχαν ενεργά στη διοίκηση του συλλόγου και πέρασαν από την προεδρία. Ο γιος του Ντίνου, Περικλής Τριανταφύλλου, διετέλεσε αντιπρόεδρος της ομάδας κατά τη διάρκεια της παραμονής της ομάδας στην Α΄ Εθνική και μετέπειτα διετέλεσε πρόεδρος της ομάδας του Πανναυπλιακού - Ηρακλή, λόγω της επαγγελματικής του δραστηριότητας στο Ναύπλιο, η οποία επί προεδρίας του ανέβηκε Β΄ Εθνική.

Μερικοί από τους πρώτους ποδοσφαιριστές που αγωνίστηκαν στον σύλλογο είναι οι: Πάνος Σουφλής, Κωνσταντίνος Παναγόπουλος, Ιωάννης Σιμονιάν, Αρμενάκ Σιμονιάν, Άγγελος Στεφανίδης, Κωνσταντίνος Μουρίκης, Αργύρης Αρβανίτης, Ανδρέας Ντούρας, Παύλος Ζαίρας, Ιωάννης Μοσχοχλαίδης, Αρίστος Γκίωνης, Κωνσταντίνος Φούκας, Φώτης Σκλήρης, Δημήτρης Κόλλιας, Κούκας, Νίκος Δαλαμάγκας, Ζαφειρόπουλος, Πάνος Αγγελόπουλος, Στάγιας Πιρπιρής, Μόσχος, Μεντζελόπουλος, Μανουσάκης, Ζουρόπουλος, Κολάης, Αρμένης, Παναγιώτης Μουρίκης, Γκούμας, Σκαρτσίλας, Δεληγιάννης κ.ά.

Μερικοί από τους Προέδρους του Συλλόγου εκείνης της εποχής ήταν και οι: Νίκος Κουγεβετόπουλος, Ανδρέας Κουνινιώτης, Σπήλιος Παναγόπουλος. Αργότερα ακολούθησαν οι: Γ. Καλιμάνης και Αστέριος Μπέλλας.

Οι παίκτες Λάκης Σοφιανός, Μπάμπης Φυλακτός, Χρ. Νικολαΐδης, Μπέλλας, Τανίδης, Καλλίσης, Φαράντος, Μαργαρίτης, Μακρής, Χαραλαμπόπουλος, Αρβανίτης, Σταθόπουλος και άλλοι χαρακτηρίστηκαν «Πασάδες του Αιγίου». Επίσης, την δεκαετία του 1950 ο Παναιγιάλειος πήρε το προσωνύμιο «Μαύρη Θύελλα», το οποίο διατηρεί μέχρι και σήμερα.

### 1938-1959

Στις 5 Ιουνίου του 1938 και με προπονητή τον Δημήτρη Κόλλια από τη Θεσσαλονίκη, ο Παναιγιάλειος επικράτησε επί της Μικτής Θεσσαλονίκης με 3-1. Επίσης, νίκησε την Α.Ε.Κ. 2-0 εντός. Το 1938 πήρε το Κύπελλο αντιμετωπίζοντας τον Ολυμπιακό Πατρών, επικρατώντας με σκορ 4-3 στο Αίγιο ενώ στην Πάτρα απέσπασε ισοπαλία με σκορ 2-2. Σημείωσε νίκη επί του Εθνικού με 7-6 εντός και νίκη εκτός έδρας. Σημείωσε ισοπαλία με το Γουδί με 4-4.

Το 1958 συμμετείχε στο πρωτάθλημα Ελλάδας (1958-59) μαζί με άλλες 9 ομάδες: Ολυμπιακό Πειραιώς, Α.Ε.Κ. Παναθηναϊκό, Πανιώνιο Σμύρνης, Εθνικό Πειραιώς, Απόλλωνα Σμύρνης, Π.Α.Ο.Κ. Άρη Θεσσαλονίκης και Δόξα Δράμας. Το 1959 έπειτα από 4 συνεχείς χρονιές ανακήρυξης ως Πρωταθλητής του Περιφερειακού Πρωταθλήματος της Ε.Π.Σ. Πατρών, ανέβηκε στην Α΄ Εθνική με γενικό αρχηγό τον Αστέριο Μπέλλα.

Ο Παναιγιάλειος είναι η πρώτη επαρχιακή ομάδα που πήρε μέρος το 1959 στο πρώτο πρωτάθλημα της Α΄ Εθνικής Κατηγορίας (μαζί με τη Δόξα Δράμας, τον Παγκορινθιακό και τον Μέγα Αλέξανδρο Κατερίνης). Το 1959 για τα ημιτελικά έχασε από τον Ολυμπιακό Πειραιώς με 2-1 και δεν συνέχισε στον θεσμό ενώ τη πρώτη φορά σε προημιτελικό το 1957 αποσύρθηκε επειδή δεν δέχτηκε ενώ είχε κληρωθεί να αγωνιστεί με τον Ηρακλή Θεσσαλονίκης εντός.

### 1960-1970

Το 1960 ο Μπέλλας αγόρασε 31 ποδοσφαιριστές σε μία μέρα. Καθιέρωσε τα πριμ και τους μισθούς στους ποδοσφαιριστές. Την περίοδο 1964-1967, ποδοσφαιριστής στην ομάδα υπήρξε ο Νίκος Αλέφαντος.

Ο Παναιγιάλειος ήταν και παρέμεινε στην Α' εθνική ως το 1966, καθώς υποβιβάστηκε σε μπαράζ με Πανσερραϊκό και Προοδευτική: έχασε απ' τους πρώτους (0-1 στη Λάρισα), νίκησε τους δεύτερους (1-0 στη Φιλαδέλφεια), κατέληξε σε τριπλή ισοβαθμία και υποβιβάστηκε επειδή αποφασίστηκε να μετρηθούν τα γκολ στην κανονική περίοδο.

Το 1966, ο τότε γενικός αρχηγός Αστέριος Μπέλλας δεν ήταν αρεστός στους πραξικοπηματίες, επειδή είχε δώσει οικονομικές ενισχύσεις στην τότε Ε.Δ.Α.. Η χούντα δεν διάλυσε την ομάδα, ωστόσο την υποβίβασε στην Β΄ εθνική και παρενέβη στη διοίκησή της. Δεν επέτρεψαν σε αυτόν και κάποια μέλη της προηγούμενης διοίκησης να βρίσκονται στο σύλλογο και σε μια αναδιάρθρωση νόμου που έγινε τότε, η ομάδα έπεσε κατηγορία δια νόμου. Παρά τις προσπάθειες των τοπικών παραγόντων που έγιναν τότε, δεν άλλαξε τίποτα.

Οι αδερφοί Τριαντάφυλλος και Βασίλης Τριανταφύλλου εναλλάσσονταν στη διοίκηση της ομάδας τη δεκαετία του 1970.

Το 1972, ο Μπέλλας κατάφερε δια πλάγιας οδού να επιστρέψει στην ομάδα. Έχτισε μια ομάδα, με τους περισσότερους παίκτες της να έχουν αγωνιστεί στην Εθνική Ελλάδας (Αγανιάν, Ασλανίδης, Μποτίνος, Μιχάλης Συμιγδαλάς, Νίκος Συμιγδαλάς). Η ομάδα ήταν στην πρώτη θέση όλο τον Α' γύρο αλλά λόγω εσωτερικών προβλημάτων στο τέλος έχασε την άνοδο. Αξιόλογη πορεία στη Β' κατηγορία έκανε το 1978, όταν αγωνίστηκαν στον σύλλογο και τότε παίκτες μεγάλης κλάσης.

Ο Αργεντινός Σέρτζιο Εσπινόζα από το 1979 έως το 1983 έπαιξε στον Παναιγιάλειο, με ένα διάλειμμα τη σεζόν του 1981.

### 1981-1999

Το 1981 και με προπονητή τον Γιώργο Δαρίβα, ο Παναιγιάλειος έφτασε στα ημιτελικά του Κυπέλλου Ελλάδας. Έπαιξε με αντίπαλο τον Ολυμπιακό στο Αίγιο (0-3) και στο Στάδιο «Γεώργιος Καραϊσκάκης» (3-1), με σκόρερ τον Κανέλλο. Πριν τον ημιτελικό είχε αποκλείσει στο Ηράκλειο τον Ο.Φ.Η. και την Δόξα Δράμας μέσα στη Δράμα με 1-3 (τα γκολ έβαλαν οι: Βασιλόπουλος, Κανέλλος, Μισαηλίδης).

Το 1985 ο Παναιγιάλειος υποβιβάστηκε στην Δ' εθνική κατηγορία. Παρέμεινε εκεί μέχρι τον Ιούνιο του 1995, όταν στα μπαράζ ανόδου για την Γ' εθνική με αντίπαλο την Αχαϊκή στο Γήπεδο «Απόστολος Νικολαΐδης», με 10.000 οπαδούς του στην εξέδρα, την νίκησε στην παράταση με 2-0.

Το 1999 επέστρεψε ξανά στην Β' εθνική. Σε μπαράζ παραμονής στη κατηγορία, αντιμετώπισε στα Ιωάννινα τον Μάιο του 2001 τον Ναυπακτιακό Αστέρα.

Ο Πέτρος Παλαιολογόπουλος ήταν πρόεδρος της ομάδας από το 1994 μέχρι το 2002.

### 2003-παρόν

To 2003 υποβιβάστηκε από την Β' εθνική στην Δ' εθνική λόγω χρεών. Αγωνίστηκε υποχρεωτικά για τρεις συνεχόμενες χρονιές στο Περιφερειακό Πρωτάθλημα και υποβιβάστηκε στην Γ' εθνική κατηγορία. Ο δημοσιογράφος και εκδότης Γιώργος Χελάκης ήταν πρόεδρος της ομάδας από το 2004 έως το 2009. Το καλοκαίρι του 2010 υποβιβάστηκε ξανά λόγω πλαστής φορολογικής ενημερότητας. Ένα χρόνο αργότερα, πρόεδρος του συλλόγου έγινε ο Αντώνης Ρέλλας.

Την άνοιξη του 2013 ο Παναιγιάλειος επέστρεψε μετά από 10 χρόνια στην Β΄ εθνική. Τη σεζόν 2013-14 ήρθε 5ος στο νότιο όμιλο, χάνοντας την είσοδο στα play-off σε ισοβαθμία με τον Ηρακλή Ψαχνών την τελευταία αγωνιστική, ενώ τη σεζόν 2014-15 κατετάγη 6ος στην κανονική περίοδο του νοτίου ομίλου. Στη συνέχεια αγωνίστηκε στα play-out και ήρθε δεύτερος στην ειδική βαθμολόγια με 23 βαθμούς, εξασφαλίζοντας την παραμονή του στην κατηγορία και την σεζόν 2015-16. Τη σεζόν 2015-16 ο Παναιγιάλειος εξασφάλισε την παρουσία του και στο επόμενο πρωτάθλημα της Football League. Την σεζόν 2017-18 υποβιβάστηκε στην Γ' Εθνική Κατηγορία. Ο Αντώνης Ρέλλας σταμάτησε να είναι πρόεδρος τα τέλη του 2017. Την σεζόν 2018-19 η ομάδα βρίσκεται κάτω από την μέση της βαθμολογίας και υποβιβάζεται.

Υποδομές
--------

Η έδρα του Παναιγιάλειου Γ.Σ. είναι το Δημοτικό Στάδιο Αιγίου, με χωρητικότητα 7.000 θεατές και το οποίο βρίσκεται στην δυτική πλευρά της πόλης του Αιγίου. 

Τα πρώτα γραφεία της ομάδας την δεκαετία του 1950 βρίσκονταν στο Παναγιωτοπουλέικο αρχοντικό. Σήμερα στεγάζονται σε πολυκατοικία στην οδό Ανδρονοπούλου 4.

Έμβλημα & Χρώματα
-----------------

Χρώματα του Παναιγιάλειου Γυμναστικού Συλλόγου αποτελούν διαχρονικά το μαύρο και το λευκό, όπου χρησιμοποιούνται στις εμφανίσεις της ομάδας και αλλού.

Ο Ζήσιμος Λίβας ήταν γυμναστής στον Παναιγιάλειο και αγαπούσε πολύ το αγώνισμα της ελληνορωμαϊκής πάλης, της οποίας και ο ίδιος υπήρξε αθλητής. Τιμής ένεκεν, το 1954 αποφασίστηκε από τον τότε πρόεδρο του Παναιγιαλείου, Σωτήρη Παναγιωτόπουλο να υιοθετηθεί ως έμβλημα του Παναιγιαλείου τη μορφή δύο αθλητών που αγωνίζονται στην ελληνορωμαϊκή πάλη. Λόγω της δυσκολίας αποτύπωσης του συγκεκριμένους εμβλήματος στις φανέλες του Παναιγιάλειου, χρησιμοποιήθηκαν πιο απλά σήματα όπως τα παρακάτω:

* 
*

Συμμετοχές στα εθνικά πρωταθλήματα
----------------------------------

* Στο Πανελλήνιο Πρωτάθλημα:

| Αγων. περίοδος | Θέση |
| --- | --- |
| 1958-1959 | 10η |

* Στην Α΄ Εθνική Κατηγορία:

| Αγων. περίοδος | Θέση | Αγων. περίοδος | Θέση |
| --- | --- | --- | --- |
| 1959-1960 | 13η | 1964-1965 | 14η |
| 1960-1961 | 14η | 1965-1966 | 15η |
| 1962-1963 | 13η |
| 1963-1964 | 13η |

* Στην Β΄ Εθνική Κατηγορία (δεν υφίσταται):

| Αγων. περίοδος | Θέση | Αγων. περίοδος | Θέση |
| --- | --- | --- | --- |
| 1961-1962 | **1η** | 1982-1983 | 11η |
| 1966-1967 | 11η | 1999-2000 | 7η |
| 1969-1970 | 13η | 2000-2001 | 12η |
| 1970-1971 | 12η | 2001-2002 | 13η |
| 1971-1972 | 15η | 2002-2003 | 15η |
| 1972-1973 | 7η | 2013-2014 | 5η |
| 1973-1974 | 20η | 2014-2015 | 6η |
| 1979-1980 | 15η | 2015-2016 | 13η |
| 1980-1981 | 12η | 2016-2017 | 9η |
| 1981-1982 | 12η | 2017-2018 | 15η |

* Στην Γ΄ Εθνική Κατηγορία:

| Αγων. περίοδος | Θέση | Αγων. περίοδος | Θέση | Αγων. περίοδος | Θέση |
| --- | --- | --- | --- | --- | --- |
| 1969 | 4η | 1997-1998 | 7η | 2023-2024 |  |
| 1976 | 3η | 1998-1999 | 2η |  |  |
| 1977 | 5η | 2007-2008 | 16η |  |  |
| 1977-1978 | 3η | 2009-2010 | 10η |  |  |
| 1978-1979 | 2η | 2010-2011 | 8η |  |  |
| 1983-1984 | 9η | 2012-2013 | 2η |  |  |
| 1984-1985 | 20η | 2018-2019 | 10η |  |  |
| 1995-1996 | 4η | 2020-2021 | 4η |  |  |
| 1996-1997 | 5η | 2021-2022 | 11η |  |  |

* Στην Δ΄ Εθνική Κατηγορία (δεν υφίσταται):

| Αγων. περίοδος | Θέση | Αγων. περίοδος | Θέση |
| --- | --- | --- | --- |
| 1985-1986 | 2η | 1994-1995 | **1η** |
| 1986-1987 | 4η | 2003-2004 | 6η |
| 1987-1988 | 12η | 2004-2005 | 2η |
| 1989-1990 | 7η | 2005-2006 | 3η |
| 1990-1991 | 10η | 2006-2007 | **1η** |
| 1991-1992 | 6η | 2008-2009 | **1η** |
| 1992-1993 | 2η | 2011-2012 | **1η** |
| 1993-1994 | 2η |  |  |

Αξιόλογοι ποδοσφαιριστές
------------------------

* Μιχάλης Κρητικόπουλος
* Νίκος Αλέφαντος
* Γρηγόρης Αγανιάν
* Μπάμπης Φυλακτός
* Λάκης Σοφιανός
* Νίκος Σταθόπουλος
* Χρήστος Νικολαΐδης
* Στέφανος Δεμίρης
* Σέρτζιο Εσπινόζα

Παραπομπές
----------

1. ↑  «Εγγεγραμμένα σωματεία | Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». *somateia.gga.gov.gr*. Ανακτήθηκε στις 26 Φεβρουαρίου 2024.
2. ↑  «Συλλυπητήρια ανακοίνωση Παναιγιάλειου για Τριανταφύλλου». *www.sdna.gr*. Ανακτήθηκε στις 3 Ιανουαρίου 2019.
3. ↑  ««Έφυγε» ο Βασίλης Τριανταφύλλου - Παναιγιάλειος Γ.Σ. 1927 ΠΑΕ». *archive.is*. 26 Νοεμβρίου 2018. Αρχειοθετήθηκε από το πρωτότυπο στις 26 Νοεμβρίου 2018. Ανακτήθηκε στις 26 Δεκεμβρίου 2018. CS1 maint: Unfit url (link)
4. ↑  «ΠΑΝΝΑΥΠΛΙΑΚΟΣ-ΗΡΑΚΛΗΣ ΓΣ: Ένα νυχτερινό ταξίδι με τον Περικλή Τριαντα…». *archive.is*. 25 Νοεμβρίου 2018. Αρχειοθετήθηκε από το πρωτότυπο στις 29 Σεπτεμβρίου 2018. Ανακτήθηκε στις 26 Δεκεμβρίου 2018. CS1 maint: Unfit url (link)
5. 1 2  Μπράτσος, Νάσος (28 Ιανουαρίου 2017). «90 χρόνια "Πασάδες του Αιγίου" - Γενέθλια για τον Παναιγιάλειο». *ertnews.gr*. Ανακτήθηκε στις 26 Φεβρουαρίου 2024.
6. ↑  Τσατσάκης, Γιάννης. «Η Ιστορία του Παναιγιάλειου και ο πρώτος αγώνας με τον ΟΦΗ - Oficrete.gr - Ανάψαμε φωτιά...». *www.oficrete.gr*. Ανακτήθηκε στις 4 Ιανουαρίου 2019.
7. 1 2 3 4 5  «"Μαύρη θύελλα", "πασάδες του Αιγίου", 31 παίκτες σε μια μέρα, προπονήσεις στην... Αθήνα και άλλες ιστορίες. Παναιγιάλειος ετών 91». *Sport-Retro.gr*. 25 Φεβρουαρίου 2018. Αρχειοθετήθηκε από το πρωτότυπο στις 2 Ιουλίου 2018. Ανακτήθηκε στις 4 Ιανουαρίου 2019.
8. ↑  «PANAIGIALEIOS FANS NEWS». *panaigialeiosfans.blogspot.com*. Ανακτήθηκε στις 26 Φεβρουαρίου 2024.
9. ↑  «Η ΙΣΤΟΣΕΛΙΔΑ ΤΩΝ ΦΙΛΑΘΛΩΝ ΤΟΥ ΠΑΝΑΙΓΙΑΛΕΙΟΥ».
10. ↑  Ιαν. 2016 08:16, Επιμέλεια: Γιώργος Περπερίδης Δημοσίευση: 03. «Νίκος Αλέφαντος, αξεπέραστος και ατακαδόρος». *www.sport24.gr* (στα Αγγλικά). Ανακτήθηκε στις 4 Ιανουαρίου 2019.
11. ↑  «Όταν η χούντα «εκτέλεσε» το ποδόσφαιρο».. Ανακτήθηκε στις 2017-01-26.
12. ↑  «Ναυπακτιακός: Στιγμές που έγραψαν και γράφουν …ιστορία. Φωτο - Nafpaktia News». *www.nafpaktianews.gr*. Ανακτήθηκε στις 3 Ιανουαρίου 2019.
13. ↑  Μαϊ. 2011 | 21:18, ΤΕΛ ΑΝΑΝΕΩΣΗ: 24. «Ακόμη 5 ΠΑΕ με πλαστή ενημερότητα». *Contra.gr* (στα Αγγλικά). Ανακτήθηκε στις 4 Ιανουαρίου 2019.
14. ↑  «Μαθηματικός υποβιβασμός για Παναιγιάλειο & Καλλιθέα». *Mikriliga.com*. 6 Μαΐου 2018. Ανακτήθηκε στις 3 Ιανουαρίου 2019.
15. ↑  «"Παναγιωτοπουλέικο": Το παλάτι του Αιγίου, μέσα από ένα πλούσιο φωτογραφικό αφιέρωμα - Filodimos.gr». *www.filodimos.gr*. Ανακτήθηκε στις 4 Ιανουαρίου 2019.
16. ↑  «Το προφίλ του Παναιγιάλειου». *Enwsi.gr*. 26 Ιανουαρίου 2015. Ανακτήθηκε στις 4 Ιανουαρίου 2019.

Εξωτερικοί σύνδεσμοι
--------------------

* Γ.Σ. Παναιγιάλειος Αιγίου – Επίσημος ιστότοπος

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Ποδόσφαιρο
* Πύλη:Ελλάδα
 |

 |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Εθνικής Κατηγορίας Ποδοσφαίρου Ανδρών 2023–2024 |
| --- |
|  |
| 1ος Όμιλος | 
* Αετός Βαρβάρας
* Αναγέννηση Επανομής
* Απόλλων Παραλιμνίου
* Άρης Αβάτου
* Άρης Πετεινού
* Βέροια
* Δόξα Δράμας
* Θερμαϊκός Θέρμης
* Καβάλα
* Κεραυνός Αγγελοχωρίου
* ΠΑΟΚ Κρηστώνης
* Μέγας Αλέξανδρος Αγίας Μαρίνας
* Νέστος Χρυσούπολης
* Νίκη Ευκαρπίας
* Ορέστης Ορεστιάδας
* Πανθρακικός
* Ποσειδών Νέας Μηχανιώνας
* Χανιώτης
 |  |
|  |
| 2ος Όμιλος | 
* Αναγέννηση Άρτας
* Αστέρας Πετριτή
* Αστέρας Σταυρού
* Βατανιακός
* Εθνικός Νέου Κεραμιδίου
* Εορδαϊκός
* Ζάκυνθος
* Θεσπρωτός
* Θύελλα Κατσικά
* Καστοριά
* Κιλελέρ
* Λευκίμμη
* Μαγνησιακός Βόλου
* Νέα Αρτάκη
* Πιερικός
* Σβορώνος
* Τρίκαλα
* Φήκη
 |
|  |
| 3ος Όμιλος | 
* Αστέρας Βάρης
* Αφάντου
* Βύζας Μεγάρων
* Ελλάς Σύρου
* Εράνη Φιλιατρών
* Ερμιονίδα
* Θύελλα Ραφήνας
* Ιάλυσος Ρόδου
* Κόρινθος
* Μαρκό
* Μεσολόγγι
* Μύκονος
* ΠΑΟ Βάρδας
* Παναιγιάλειος
* Παναργειακός
* Πανελευσινιακός
* Πύλι
* Ρόδος
 |
|  |
| 4ος Όμιλος | 
* Αγία Παρασκευή
* Άγιος Νικόλαος
* Αλμυρός Γαζίου
* Απόλλων Σμύρνης
* Άρης Πετρούπολης
* Ατρόμητος Πειραιώς
* Ατσαλένιος
* Εθνικός Πειραιώς
* Ελλοπιακός
* Επισκοπή
* Ερμής Ζωνιανών
* Ηλυσιακός
* Πανιώνιος
* Περαμαϊκός
* Προοδευτική
* Ύπατο
* Φωστήρας
* Χαϊδάρι
 |

 |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Super League 1 Ελλάδας |
| --- |
|  |
| Τρέχουσα περίοδος 2023–24 | 
* ΑΕΚ
* Άρης
* Αστέρας Τρίπολης
* Ατρόμητος
* Βόλος
* Κηφισιά
* Λαμία
* Ολυμπιακός
* ΟΦΗ
* Παναθηναϊκός
* Παναιτωλικός
* Πανσερραϊκός
* ΠΑΟΚ
* ΠΑΣ Γιάννινα
 |
|  |
| Πρώην1 | 
* Ακράτητος
* Απόλλων Καλαμαριάς
* Απόλλων Σμύρνης
* Αθηναϊκός
* Ατρόμητος Πειραιώς
* Αιγάλεω
* Βέροια
* Βύζας Μεγάρων
* Διαγόρας Ρόδου
* Δόξα Δράμας
* Εδεσσαϊκός
* Εργοτέλης
* Εθνικός Αστέρας
* Εθνικός Πειραιώς
* Ηρακλής
* Θερμαϊκός
* Θρασύβουλος
* Ιωνικός
* Καβάλα
* Καλαμάτα
* Καλλιθέα
* Καλλονή
* Κέρκυρα
* Καστοριά
* Κέρκυρα
* Κόρινθος
* Λάρισα
* Λεβαδειακός
* Μακεδονικός
* Μέγας Αλέξανδρος Κατερίνης
* Νάουσα
* Νίκαια
* Νίκη Βόλου
* Ξάνθη
* Ολυμπιακός Βόλου
* Ολυμπιακός Χαλκίδας
* Παγκορινθιακός
* Παναχαϊκή
* Παναιγιάλειος
* Πανελευσινιακός
* Πανηλειακός
* Πανιώνιος
* Πανθρακικός
* Πιερικός
* Πλατανιάς
* Προοδευτική
* Ρόδος
* Τρίκαλα
* Φωστήρας
* Χαλκηδόνα
* Χαλκίδα
 |
|  |
| Πρώην (Κυπριακές) | 
* ΑΕ Λεμεσού
* ΑΠΟΕΛ
* ΕΠΑ Λάρνακας
* Ολυμπιακός Λευκωσίας
* Ομόνοια
 |
|  |
| Πριν την καθιέρωση της Α΄ Εθνικής2 | 
* ΑΕ Καβάλας
* Άρης Πειραιώς
* Ασπίδα Ξάνθης
* Αστέρας Αθηνών
* Γουδί
* Ηρακλής Σερρών
* Μέγας Αλέξανδρος Θεσσαλονίκης
* Ολυμπιακός Λουτρακίου
* Ορφέας Ξάνθης
* Παναργειακός
* Πειραϊκός Σύνδεσμος
* Φίλιπποι Καβάλας
 |
|  |
| 
1Συμμετοχή στην Α΄ Εθνική Κατηγορία ή Super League 1 από την καθιέρωσή της την περίοδο 1959–1960

2Συμμετοχή μόνο σε τελικές φάσεις του Πανελληνίου Πρωταθλήματος, ή τα πρωταθλήματα Σ.Ε.Γ.Α.Σ. πριν την περίοδο 1959–1960 |

 |